**Thailand LAB INTERNATIONAL & Bio Asia Pacific ภูมิใจนำเสนอซีรีย์งานสัมมนาออนไลน์ เชื่อมต่อทุกความคืบหน้าเพื่อการปรับตัวในยุคโควิด-19 สำหรับอุตสาหกรรมห้องปฏิบัติการแห่งภูมิภาค**

**(กรุงเทพฯ – 12 เมษายน 2564) วีเอ็นยู เอเชีย แปซิฟิค ผู้จัดงาน** Thailand LAB INTERNATIONAL **เผยความพร้อมของการจัดงานในปี 2564 พร้อมยืนหยัดจัดเวทีเจรจาการค้าและการประชุมสัมมนา นวัตกรรมและเทคโนโลยี เครื่องมือในห้องปฏิบัติการทางวิทยาศาสตร์ เพื่อตอบสนองทุกกลุ่มอุตสาหกรรม โดยจัดมาอย่างต่อเนื่องเป็นปีที่ 11และในปีนี้มีกำหนดการจัดงานระหว่างวันที่ 1-3 กันยายน 2564 ณ** Hall 102-104 **ศูนย์นิทรรศการและการประชุมไบเทค กรุงเทพฯ ซึ่งจัดคู่กับงาน** Bio Asia Pacific หรือ**งานประชุมนานาชาติและงานแสดงผลงานเทคโนโลยี นวัตกรรมด้านชีววิทยาศาสตร์ เทคโนโลยีชีวภาพ การแพทย์และสุขภาพสมัยใหม่แห่งภูมิภาคเอเชียแปซิฟิก โดยมีพันธมิตรร่วมจัดงานหลักอย่าง ศูนย์ความเป็นเลิศด้านชีววิทยาศาสตร์ (องค์การมหาชน) หรือ** TCELS **และ สมาคมการค้าวิทยาศาสตร์และเทคโนโลยี** หรือ STTA **ตลอดจนหน่วยงานภาครัฐ-เอกชน ตลอดจนสมาคมต่างๆ ที่เกี่ยวข้อง พร้อมให้การสนับสนุน ที่เพื่อตอบสนองความต้องการของผู้คนต่อวงการเครื่องมือห้องปฏิบัติการทางวิทยาศาสตร์และชีววิทยาศาสตร์อย่างสมบูรณ์สำหรับภูมิภาคนี้**

พลิกวิกฤตสู่โอกาสแห่งความสำเร็จ

**แม้ว่าในปีที่ผ่านมาจะเป็นปีที่เต็มไปด้วยความท้าทายมากมาย โดยเฉพาะอย่างยิ่งจากการระบาดของโรค** COVID-19 **แต่งาน** Thailand LAB INTERNATIONAL **ก็สามารถก้าวผ่านอุปสรรคดังกล่าว ทั้งผู้จัดงานและพันธมิตรทุ่มเทแรงกายแรงใจเพื่อสร้างงานแสดงสินค้าและเวทีเจรจาการค้าสำหรับ เครื่องมือในห้องปฏิบัติการทางวิทยาศาสตร์งานแรกและงานเดียวในปีที่ผ่านมา สำหรับการจัดงาน** Thailand LAB INTERNATIONAL **และ** Bio Asia Pacific **ในปี** 2563 **มีผู้ประกอบการทั้งสิ้น 109 บริษัท ที่เข้าร่วมแสดงสินค้า นวัตกรรมต่างๆ พร้อมนำเสนอผลิตภัณฑ์จากแบรนด์ชั้นนำกว่า 500 แบรนด์ โดยมีผู้เข้าร่วมงานมากถึง 8,067 ราย จากหลากหลายช่องทาง โดยแบ่งเป็นผู้เข้าร่วมชมงานโดยตรงที่ไบเทคถึง 65% และอีก 35% ลงทะเบียนเข้าชมงานผ่านระบบออนไลน์ โดย มีการงานประชุมสัมมนามากถึง 94 หัวข้อการประชุม ทั้งงานสัมมนาทั่วไปและงานสัมมนาออนไลน์ นอกจากนี้ ยังมีงานสัมมนาในรูปแบบ** Hybrid **บริเวณ** Bio Square **กว่าอีก 30 หัวข้อ ซึ่งได้รับความสนใจจากผู้เข้าชมงานเป็นจำนวนมาก ซึ่ง** Bio Square **ถือเป็นหนึ่งในไฮไลท์สำคัญของการจัดงานในปีที่ผ่านมา ซึ่งจากความสำเร็จดังกล่าวผู้จัดฯ ยังคงเชื่อมั่นว่า** Bio Square **เป็นอีกหนึ่งไฮไลท์ที่สำคัญและพร้อมที่จะพัฒนารูปแบบและยกระดับ ให้มีความเข้มข้มและน่าสนใจมากยิ่งขึ้น เพื่อดึงดูดให้ผู้เข้าชมงานทั้งชาวไทยและชาวต่างชาติที่สนใจเข้ามารับชมและมีส่วนร่วม ได้พร้อมเพรียงกันทั้งจากในบริเวณงานหรือจากช่องทางออนไลน์เพื่อให้เกิดการแลกเปลี่ยนข้อมูลข่าวสาร และความรู้ต่างๆ โดยปราศจากปัญหาด้านการเดินทางต่างๆ เพื่อคนในอุตสาหกรรมอย่างแท้จริง**

**“ในปีที่แล้ว งาน**Thailand LAB **ก็มีการปรับเปลี่ยนกลยุทธ์ทางการตลาดต่างประเทศ มามุ่งเน้นกลุ่มผู้เข้าชมงานภายในประเทศมากยิ่งขึ้น และคัดสรรคุณภาพของผู้เข้าร่วมงานที่เป็นกลุ่ม** Buyer **ตัวจริงเข้ามา เรียกได้ว่าจำนวนอาจไม่เท่าปีก่อนแต่คุณภาพของผู้เข้าชมงานในปีที่ผ่านมาได้ร้บคำชมเชยจากทางผู้ประกอบการเป็นอย่างมาก เนื่องจากเป็นกลุ่มที่มีความต้องการซื้อและกำลังซื้อจริง ทำให้เกิดดีลภายในงานมากมาย” คุณอนุชา พันธุ์พิเชฐ ผู้จัดการโครงการอาวุโส งาน** Thailand LAB INTERNATIONAL & Bio Asia Pacific **กล่าว “อย่างไรก็ตามในปีนี้ เรายังคงเฝ้าติดตามสถานการณ์** COVID-19 **อย่างใกล้ชิด เพื่อเตรียมแผนการรับมือและความพร้อมรับกับทุกสถานการณ์ที่อาจจะเกิดขึ้น เพื่อกระตุ้นให้เกิดการค้า การลงทุนและรักษาสภาวะการลงทุน เพื่อประโยชน์สำหรับผู้ประกอบการด้านเครื่องมือ นวัตกรรม ห้องปฏิบัติการทางวิทยาศาสตร์ และอุตสาหกรรมด้านห้องปฏิบัติการและชีววิทยาศาสตร์และการแพทย์และสุขภาพสมัยใหม่ของประเทศในภาพรวม ซึ่งเราได้เตรียมตัวเปิดให้ลงทะเบียนเข้าร่วมงานล่วงหน้าได้ ตั้งแต่วันที่** 1 **พฤษภาคม** 2564  **เป็นต้นไป ” คุณอนุชา กล่าวเพิ่มเติม**

เจาะลึกข้อมูลเชิงลึกผ่านงานสัมมนาออนไลน์

**สืบเนื่องจากสถานการณ์การระบาดของโรค** COVID-19 **ในปีที่ผ่านมา ซึ่งยังคงส่งผลกระทบต่อสถานการณ์ความเป็นอยู่ของคนทั่วไปในประเทศ ตลอดจนความมั่นคงทางเศรษฐกิจระดับโลก การระบาดของเชื้อไวรัส** COVID-19 **ที่มีการวิวัฒนาการไปเรื่อยๆ และระดับความรุนแรงที่แตกต่างกัน ดังการนั้น การศึกษาทำความเข้าใจสาเหตุของโรค ลักษณะการติดและแพร่กระจายของเชื้อ และที่สำคัญที่สุดคือ การป้องกันการติดเชื้อ ตลอดจนการติดตามความคืบหน้าของการผลิตวัคซีน** COVID-19 **ดังนั้นก่อนจะถึงการจัดงาน** Thailand LAB INTERNATIONAL ในเดือนกันยายนที่จะถึงนี้ ทางผู้จัดงานฯ **จึงพร้อมนำเสนอ ซีรีย์ของงานสัมมนาออนไลน์ในหัวข้อที่น่าสนใจครอบคลุมทั้งในหัวข้อเกี่ยวกับ** COVID-19 **จนกระทั่งถึงประเด็นร้อนอย่างกัญชา ฯลฯ**

**สำหรับงานสัมมนาออนไลน์ครั้งที่ 1 ซึ่งจะเริ่มขึ้นในวันที่ 20 พฤษภาคม 2564 นี้ จะนำเสนอในหัวข้อ "หน้ากากอนามัย: การทดสอบและมาตรฐาน" โดย รศ.ดร. พานิช อินต๊ะ หัวหน้าหน่วยวิจัยสนามไฟฟ้าประยุกต์ในงานวิศวกรรม วิทยาลัยเทคโนโลยีและสหวิทยาการ มหาวิทยาลัยราชมงคลล้านนา เนื้อหาแบ่งออกเป็น 3 ส่วน คือ การบรรยายการทดสอบหน้ากกาอนามัยตามมาตรฐานนานาชาติ การสัมภาษณ์ที่มาของการทดสอบหน้ากากอนามัย การร่างมาตรฐานหน้ากากผ้า รวมทั้งแนวคิดที่น่าสนใจของวิทยากร และสุดท้ายคือ** LAB Visit **ซึ่ง รศ.ดร. พานิช อินต๊ะ จะพาทุกท่านไปเยี่ยมชมห้องปฏิบัติการและทดสอบคุณภาพหน้ากากในสถานที่จริงแบบเจาะลึกทุกรายละเอียด ท่านที่สนใจสามารถลงทะเบียนได้ที่** <https://forms.gle/YRxRQXmoWYYgggun7>

**Save the date: Thailand LAB INTERNATIONAL & Bio Asia Pacific ระหว่างวันที่ 1-3 กันยายน 2564 ณ ไบเทค กรุงเทพฯ**

รายละเอียดเพิ่มเติม หรือสนใจติดต่อจองพื้นที่แสดงงาน ได้ทางเว็บไซค์ [www.thailandlab.com](http://www.thailandlab.com) | [www.bioasiapacific.com](http://www.bioasiapacific.com) โทร. 02 1116611 ต่อ 240-243 อีเมล์ [thailandlab@vnuasiapacific.com](mailto:thailandlab@vnuasiapacific.com) **หรือโซเชียลมีเดียทุกช่องทาง**

**----------------------------------------------------------------------------------**

***ฝ่ายสื่อการการตลาด กรุณาติดต่อ***

*คุณแสงทิพ เตชะปฏิภาณดี อีเมล* [saengtip@vnuasiapacific.com](mailto:saengtip@vnuasiapacific.com) *โทร. 02-1116611 ต่อ 330* [www.vnuasiapacific.com](http://www.vnuasiapacific.com)

*คุณศศิวิมล นิติกรวรากุล อีเมล* [sasiwimon@vnuasiapacific.com](mailto:sasiwimon@vnuasiapacific.com) *โทร. 02-1116611 ต่อ 331* [www.vnuasiapacific.com](http://www.vnuasiapacific.com)

***เกี่ยวกับ บริษัท วีเอ็นยู เอเชีย แปซิฟิค***

*วีเอ็นยู เอเชีย แปซิฟิค หนึ่งในกลุ่มบริษัทเครือ วีเอ็นยูฯ ดำเนินกิจการด้านการจัดงานแสดงสินค้าในประเทศต่างๆทั่วโลก มีสำนักงานใหญ่อยู่ที่ เมืองอูเทร็คท์ ประเทศเนเธอร์แลนด์ นอกจากนั้นมีสาขาในเมืองเซี่ยงไฮ้ ประเทศจีน และ กรุงเทพ ประเทศไทย เป็นส่วนหนึ่งของธุรกิจการจัดงานแสดงสินค้าระดับนานาชาติของกลุ่มบริษัท Royal Dutch Jaarbeurs สำหรับภูมิภาคเอเชียตะวันออกเฉียงใต้ บริษัท Royal Dutch Jaarbeurs ได้ร่วมทุนกับ บริษัท TCC Assets ซึ่งเป็นกลุ่มบริษัทชั้นแนวหน้าที่มีการเติบโตอย่างก้าวกระโดดในภูมิภาค ทำให้บริษัท วีเอ็นยู เอเชีย แปซิฟิค ดำเนินกิจการครอบคลุมตลาดเอเชียแปซิฟิกได้อย่างสมบูรณ์ มีการจัดงานแสดงสินค้าและกิจกรรมส่งเสริมการขายทั้งรูปแบบปกติและทางออนไลน์มากกว่า 19 งาน โดยมุ่งเน้นอุตสาหกรรมปศุสัตว์ เทคโนโลยีเพื่อการเกษตร สัตว์เลี้ยง อาหาร เทคโนโลยีห้องปฏิบัติการ, ชีววิทยาศาสตร์, เทคโนโลยี 5G และ IoT และการจัดการกับภัยภิบัติ รายละเอียดเพิ่มเติมที่* [*www.vnuasiapacific.com*](http://www.vnuasiapacific.com)